b"\n_START_ARTICLE_\nPok\xc3\xa9mon Conquest\n_START_SECTION_\nParaan ng Paglalaro\n_START_PARAGRAPH_\nAng Pok\xc3\xa9mon Conquest ay isang tactical role-playing game na turn-based strategy. Hanggang anim na Pok\xc3\xa9mon ang nakapuwesto sa magkabilang gild sa labanan na may kasamang mandirigma at ang magkabilang dulo ay gagalaw at aatake kasama ang Pok\xc3\xa9mon nila. Ang bawat pinuno ng mga mandirigma ay lalaban upang sakupin ang kaharian ng isa pang pinuno. Sa bawat labanan ay merong patakaran sa pagkapanalo, hindi lang kailangan matalo lang ang kalaban upang manalo pwedeng matalo ang manlalaro kapag di nasunod ang patakaran; isa sa mga mga patakaran ay kailangan mong kunin ang lahat ng bandila sa kaharian habang nakikipag-laban sa mga mandirigma. Kapag ang manlalaro ay nanalo sa laban, ang Pok\xc3\xa9mon na kasama nila ay aani ng link at makukuha nito ang kaharian ng pinuno na natalo nito. Ang manlalaro ay maaring kuhain ang mga mandirigma ng pinuno na natalo. Pwedeng mag-tala ng data ang manlalaro habang nasa kalagitnaan ng laban at meron itong multiplayer wireless mode na kung saan ang dalawang manlalaro ang maglalaban sa isa't isa.\n_START_SECTION_\nKuwento\n_START_PARAGRAPH_\nSabi sa alamat ng Pok\xc3\xa9mon Conquest, kung sino daw ang makakasakop ng 17 kaharian sa Rehiyon ng Ransei (\xe3\x83\xa9\xe3\x83\xb3\xe3\x82\xbb\xe5\x9c\xb0\xe6\x96\xb9 Ranse-chih\xc5\x8d) ay magkakaroon ng pagkakataon na makita ang gumawa ng rehiyon na si Arceus. Ang manlalaro ay magsisimula sa kuwento na The Legend of Ransei._NEWLINE_Ang manlalaro ay magsisimula sa kaharian ng Aurora (\xe3\x83\x8f\xe3\x82\xb8\xe3\x83\xa1 Hajime) na may kasamang Pok\xc3\xa9mon na si Eevee, ang manlalaro ang bagong pinuno ng mga mandirigma sa Aurora. Matatagpuan niya sina Mitsunari, Kiyomasa at si Masanori na aalipusta sa manlalaro na di pa nito kaya maging isang pinuno ng Aurora. Ang katabing kaharian ng Aurora na Ignis (\xe3\x82\xab\xe3\x82\xa8\xe3\x83\xb3 Kaen) ay magpapadala ng dalawang mandirigma upang agarang sakupin ang Aurora at kalabanin ang manlalaro. Si Oichi ay sasali sa labanan upang tulungan ang manlalaro._NEWLINE_Matapos kalabanin ang mga mandirigma ay magpapakilala si Oichi sa manlalaro at ipapaliwanag na ang mga pinuno ng bawat kaharian ay nagiging agresibo at naglalaban sa isa't isa upang sakupin ang katabi pa nitong mga kaharian, upang matupad nila ang kanilang gusto na masakop ang 17 kaharian ng Rehiyon ng Ransei at makita ang gumawa ng Rehiyon na si Arceus. Ang manlalaro ay unang makakalaban ang unang pinuno ng kaharian na si Hideyoshi, at kakalabanin si Motonari sa Greenleaf (\xe3\x82\xa2\xe3\x82\xaa\xe3\x83\x90 Aoba) at Motochika sa Fountaine (\xe3\x82\xa4\xe3\x82\xba\xe3\x83\x9f Izumi). Malalaman din rito ng manlalaro kung paano reklutahin ang mga iba pang mandirigma at kung paano mag-link sa mga Pok\xc3\xa9mon._NEWLINE_Magmula rito, ang manlalaro ay maari ng sakupin ang Violight (\xe3\x82\xb7\xe3\x83\x87\xe3\x83\xb3 Shiden) na ang pinuno ay si Ginchiyo; Chrysalia (\xe3\x82\xb5\xe3\x83\x8a\xe3\x82\xae Sanagi) naman kay Yoshimoto; at Pugilis (\xe3\x82\xb3\xe3\x83\x96\xe3\x82\xb7 Kobushi) kay Yoshihiro. Sa punto na ito, ang kaharian ng Terrera (\xe3\x83\x80\xe3\x82\xa4\xe3\x83\x81 Daichi) at Illusio (\xe3\x82\xb2\xe3\x83\xb3\xe3\x83\xa0 Genmu), na ang mga pinuno ay si Kenshin at Shingen, ay maari ng sakupin. Gayunpaman, ang manlalaro ay kakalabanin ang mga nito ngunit hindi ito makikipaglaban dahil sabi nila hindi pa kaya ng manlalaro na kalabanin sila. Sa punto na ito, alinman sa Chrysalia o Pugilis ang sasakupin ng manlalaro ay kailangan niya itong protekthan kapag nakasakop na niya ito._NEWLINE_Matapos matagumpay na protektahan ng manlalaro ang Pugilis o Chrysalia, ay maari na itong sakupin ang Terrera o Illusio. Matapos kalabanin ang kaharian nila Kenshin o Shingen, ang dalawang ito ay sasali sa grupo ng manlalaro upang tumulong sakupin ang 17 kaharian sa rehiyon. Magkakaroon ng simpleng selebrasyon ang manlalaro dahil sumali na sa kanilang grupo sila Kenshin at Shingen. Habang nagseselebrasyon, si Nobunaga ay magpapakita sa manlalaro at sasabihin nito na hawak niya ang iba pang mga kaharian sa rehiyon na: Avia (\xe3\x83\x84\xe3\x83\x90\xe3\x82\xb5 Tsubasa), Cragspur (\xe3\x82\xad\xe3\x82\xac\xe3\x83\xb3 Kigan), Yaksha (\xe3\x83\xa4\xe3\x82\xb7\xe3\x83\xa3 Yasha), Viperia (\xe3\x83\x89\xe3\x82\xaf\xe3\x82\xac Dokuga), Valora (\xe3\x83\x95\xe3\x82\xaf\xe3\x82\xb7 Fukushi), Nixtorm (\xe3\x83\x95\xe3\x83\x96\xe3\x82\xad Fubuki), at Spectra (\xe3\x83\x9f\xe3\x82\xbf\xe3\x83\x9e Mitama) na kailangan masakop na niya ito bago pa masakop ni Nobunaga ang lahat ng kaharian at inamin ni Oichi na kapatid niya si Nobunaga._NEWLINE_Kasunod ng mga pangyayaring ito, pwede nang masakop ng manlalaro ang kaharian ng Cragspur, na ang pinuno ay si Masamume; Viperia kay Nene at Yaksha naman kay Kotar\xc5\x8d. Kapag nasakop ng manlalaro ang isa mga kaharian na ito ay magpapakita sa manlalaro si Keiji at bibigyan ang manlalaro ng mga evolutionary stone: Fire Stone, Water Stone at Thunderstone na pinapayagan ang manlalaro na i-evolve ito sa Vaporeon, Jolteon o Flareon._NEWLINE_Kapag nasakop na ng manlalaro ang 3 kaharian, ang 3 natitirang pang kaharian ni Nobunaga ay pwede ng masakop: Spectra, na ang pinuno ay si N\xc5\x8d; Valora kay Ieyasu; at Nixtorm kay Mitsuhide. Kapag nasakop na ng manlalaro ang tatlong kaharian nito, ang kaharian ng Dragnor ay magpapakita at pwede na rin sakupin/kalabanin ng manlalaro si Nobunaga."